CELEX: 62015TN0138
Language: da
Date: 2015-03-25 00:00:00
Title: Sag T-138/15: Sag anlagt den 25. marts 2015 — Aanbestedingskalender m.fl. mod Kommissionen

15.6.2015   
            
            
               DA
            
            
               Den Europæiske Unions Tidende
            
            
               C 198/39
            
         Sag anlagt den 25. marts 2015 — Aanbestedingskalender m.fl. mod Kommissionen
   (Sag T-138/15)
   (2015/C 198/53)
   Processprog: engelsk
   
      Parter
   
   
      Sagsøgere: Aanbestedingskalender BV (Ede, Nederlandene), Negometrix BV (Amsterdam, Nederlandene), CTM Solution BV (Breukelen, Nederlandene), Stillpoint Applications BV (Amsterdam) og Huisinga Beheer BV (Amsterdam) (ved advokaterne C. Dekker og L. Fiorilli)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Det fastslås i overensstemmelse med artikel 263 TEUF og 264 TEUF, at den del af Europa-Kommissionens afgørelse af 18. december 2014 SA.34646 (2014/NN) (ex 2012/CP) — Den nederlandske e-udbudsplatform TenderNed, hvori det fastslås, at TenderNeds virksomhed opfylder kravene for tjenesteydelser af (ikke-økonomisk) almen interesse, og at indførelsen og finansieringen af TenderNed derfor ikke udgør statsstøtte, er ugyldig.
            
         
               —
            
            
               Europa-Kommissionen tilpligtes at bære sine egne omkostninger og betale sagsøgernes omkostninger.
            
         
               —
            
            
               Retten træffe sådanne yderligere foranstaltninger, som den måtte finde passende.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et anbringende.
   
               1.
            
            
               Første anbringende om, at Europa-Kommissionen har foretaget et åbenlyst fejlagtigt skøn og en retlig fejl, idet den har fastslået, at TenderNeds tjenesteydelser opfylder kravene for tjenesteydelser af (ikke-økonomisk) almen interesse.
               
                           —
                        
                        
                           Sagsøgerne har gjort gældende, at TenderNeds virksomhed er af økonomisk karakter og ikke henhører under statslige prærogativer, fordi disse tjenesteydelser ikke hidrører fra forpligtelser i henhold til EU-udbudsdirektiverne, fordi TenderNed ikke handler som en offentlig myndighed, fordi TenderNeds virksomhed ikke er tilstrækkelig til at sikre overholdelse af EU-udbudsdirektiverne, fordi overholdelse af forpligtelserne i EU-udbudsdirektiverne kan opnås ved andre midler og fordi den nederlandske udbudslovgivning tillader kommercielle tiltag på markedet for e-udbud.